laion/Wikipedia-Exotic huggingface dataset:
ציון שאול הדדי

ציון שאול הדדי (אדאדי; 21 בינואר 1909 – 1955) היה מורה, מחנך ומנהל בית הספר ״התקווה״. מחיה השפה העברית והרעיון הלאומי בקרב קהילת יהודי לוב ומנהיג ציוני בלוב. מייסד ארגון בן-יהודה בטריפולי, ארגון שעסק, בנוסף לפעילות ציונית, גם בהחדרת השפה העברית בקרב יהודי לוב. נולד בטריפולי לוב לאביו ראובן ואמו בובה. נצר לשושלת אדאדי מיסודו של רב נתן אדאדי, שהיו ידועים באהבתם לארץ ישראל כדיינים ושד"רים, מורה ומחנך. מחיה השפה העברית והרעיון הלאומי בקרב קהילת יהודי לוב, מנהיג ציוני ביהדות לוב, מנהיג ארגון "בן יהודה". למד בבית ספר יסודי תלמוד תורה. בשנת 1926 סיים את לימודיו בבית הספר האיטלקי למסחר. בשנת 1929 התגייס לצבא האיטלקי מתוקף נתינותו האיטלקית. כשהשתחרר מהצבא, למד ועסק בהנהלת חשבונות בבית מסחר. לאחר התבססות, שנמשכה חמש שנים, הצליחה "ההסתדרות הציונית הטריפוליטאית", לייסד בשנת 1931 את "ארגון בן-יהודה" בראשותו של ציון שאול אדאדי, הארגון החל בפעילות ציונית ענפה: החדרת השפה העברית, על פי הסיסמה "עברי דבר עברית"; העלאת מחזות בעברית בנושאים תנכיים ולאומיים; לימוד עברית למבוגרים; פתיחת ספרייה עברית ענפה; ארגון משחקי ספורט; קיום אספות ועצרות בהדרת עם; עריכת טקסים ומסיבות בכל חג דתי ולאומי; הוצאה לאור של שבועון בשם "למדו עברית"; אסוף כספים ושקילת השקל להסתדרות הציונית. אדאדי היה פעיל בארגון במשך 15 שנים והיה יו"ר וגם מזכיר הארגון. עסק בניהול וועד הקרן הקיימת לישראל משנת 1932 ועד סוף 1943. הדדי יסד את בית הספר העברי הראשון "התקווה", ניהל אותו במשך שנתיים ולימד בו כל ימי קיומו. יסד את תנועת הנוער החלוצית ותנועת הצופים העבריים, הוציא לאור עיתונים קהילתיים ציוניים, ערך מגביות ענק לטובת נזקקי הקהילה ולטובת המפעל הציוני בלוב. כונה בפי רבים "הרצל של לוב". עלה לישראל עם בני משפחתו בשנת 1949. אשתו אינס וילדיו ראובן, נעמי, דבורה וישראלית. ב-18 בדצמבר 1949 החל לעבוד בבית ספר בנתניה. ב-1 בפברואר 1951 החל לעבוד כמורה בבית ספר בשיכון המזרח, ראשון לציון. בהמשך, עבר להתגורר בבאר יעקב וניהל שם בית ספר בו גם שימש כמורה. הוא המשיך בפעילות הציונית בפועל המזרחי ב"למפנה". נפטר בט' באדר תשט"ו (1955) בבת ים. נטמן בבית העלמין קריית שאול בתל אביב. עיריית בת-ים הנציחה את זכרו וקראה על שמו רחוב "שאול הדדי", בו נמצא האודיטוריום העירוני והמוזיאון לאומנות "בית ריבק". שלט לזכרו מוצב בשכונת רמת יוסף. ביקורה של גב' חמדה בן-יהודה בטריפולי הציונות בלוב מרכז מורשת יהדות לוב מרכז אור שלום לשימור מורשת יהדות לוב דבורה טובול, הציונות בלוב, באתר לבלוב, מורשת יהדות לוב מצבה של ציון שאול הדדי, באתר Billion Graves
מסיב אנדוור

מסיב אנדוור (באנגלית: Endeavour Massif) הוא מסיב רחב ידיים שפסגתו מישורית, ומכוסה שלג, ברכס קירקווד, באזור חוף סקוט של ארץ ויקטוריה, שבאנטארקטיקה. המסיב ממוקם בין בקע פה טיו טיו לבין קרחון פריי. המסיב המהווה את החלק הדרומי של רכס קירקווד; מסיב רוברטסון מהווה את החלק הצפוני של רכס קירקווד. בחלקו הדרומי של המסיב מצויים הר שולדר, הר בלגרייב, והר קריק. בקצהו המזרחי של המסיב מצויים מצוקי חוף גבוהים ותלולים, בצידו המערבי של המסיב, הוא משתפל למישור בירידה שאינה תלולה. גובהו הממוצע של מסיב אנדוור 1,681 מטרים מעל פני הים; המסיב הוא ההר ה-2,479 בגובהו באנטארקטיקה. האזור מופה לראשונה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי, בשנת 1957. המסיב מופה בשנית בשנת 1999 על ידי הסקר הגאולוגי של ארצות הברית. באוקטובר 1957 ניתן השם "הר אנדוור" למסיב זה על ידי משלחת הסקר הניו זילנדית הצפונית (New Zealand Northern Survey Party), של המשלחת הטראנס-אנטארקטית של חבר העמים הבריטי. המסיב נקרא על שם אוניית הצי המלכותי הניו זילנדי אנדוור - שהייתה ספינת האספקה של משלחת הסקר הגאולוגי הניו זילנדי בשנת 1957. במיפוי שנערך בשנת 1999 על ידי הסקר הגאולוגי, ניתן השם "הר אנדוור" להר סמוך; הממוקם 5.6 קילומטרים צפונית-מערבית להר קריק. בעקבות התייצעות בין הוועדה המייעצת לשמות אנטארקטיים לוועדה הגאוגרפית של ניו זילנד, שנערכה בשנת 1962, הוחלט על פשרה - והמסיב שהתגלה על ידי משלחת הסקר נקרא בשם "מסיב אנדוור" ואילו ההר שהתגלה על ידי הסקר הגאולוגי נקרא בשם "הר אנדוור". מסיב אנדוור באתר הסקר הגאולוגי של ארצות הברית מסיב אנדוור באתר הגאזט האנטארקטי של ממשלת ניו זילנד מסיב אנדוור באתר הגאזט האנטארקטי של ממשלת אוסטרליה מסיב אנדוור באתר הגאזט האנטארקטי המשווה SCAR של ממשלת אוסטרליה תצלום לוויין של אזור מסיב אנדוור מחשבון מרחקים - המרחק ממסיב אנדוור לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי הרי אנטארקטיקה לפי גובהם
אל-אחמדי

אל-אחמדי (בערבית: الأحمدي) היא עיר בכווית, שמשמשת כבירת המחוז אל-אחמדי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. העיר ממוקמת כ-33 ק"מ מבירת כווית, כווית סיטי. הטמפרטורה הממוצעת היא 28 מעלות צלזיוס. החודש הכי חם הוא אוגוסט (40 מעלות צלזיוס), והחודש הקר ביותר הוא דצמבר (15 מעלות צלזיוס). כמות המשקעים הממוצעת היא 164 מילימטרים בשנה. חודש נובמבר הוא החודש שיש בו הכי הרבה גשם (65 מ"מ גשם), וחודש יוני הוא החודש שיש בו הכי פחות גשם (1 מ"מ גשם). אל-אחמדי, באתר אנציקלופדיה בריטניקה (באנגלית) Kuwait: Governorates & Major Places - Population Statistics, Maps, Charts, Weather and Web Information, www.citypopulation.de Ahmadi, Ahmadi (באנגלית) Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא כווית ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
הדיוויזיה ה-197 (האימפריה הגרמנית)

הדיוויזיה ה-197 (בגרמנית: 197. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-4 באוגוסט 1916 בחזית המזרחית ולחמה במהלך מתקפת ברוסילוב כחלק מהארמייה האוסטרית השנייה. לאחר שביתת הנשק בחזית המזרחית, בדצמבר 1917 עברה הדיוויזיה לחזית המערבית, שם לחמה במתקפת האביב, ובכלל זה הקרב השלישי על האן. לאחר מכן לחמה הדיוויזיה במתקפת מאה הימים, וב-22 באוקטובר 1918 פורקה הדיוויזיה. קרל וילהלמי (4 באוגוסט 1916–12 ביולי 1918) גאורג דיטריך פון אלט-זוטנהיים (13 ביולי 1918–22 באוקטובר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
.kw

‎.kw היא סיומת האינטרנט בכווית. רישומי דומיינים נמצאים ברמה השלישית מתחת לשמות הבאים: com.kw: גופים מסחריים עם רישיון מסחרי תקף מטעם משרד המסחר והתעשייה. ind.kw: אדם שאינו קטין ובעל אזרחות כוויתית או תושב המחזיק במגורים תקפים במדינת כווית. net.kw: חברה מורשית לתקשוב מהרשויות המתאימות במדינת כווית. org.kw: ישות ללא כוונת רווח המורשית על ידי הרשויות המודאגות במדינת כווית לפעול. gov.kw: משרדים וגופים ממשלתיים. emb.kw: שגרירויות של מדינות אחרות בכווית. edu.kw: ישות חינוכית המורשית לפעול באמצעות הרשויות הנוגעות בדבר במדינת כווית. ההרשמה נעשית באמצעות רשמים מוסמכים על ידי אספקת המסמכים הנכונים ותשלום של 15 KD לשנה, לכל היותר שנתיים מתוך כוונה לאפשר 1–10 שנים בעתיד הקרוב. מדיה וקבצים בנושא .kw בוויקישיתוף אתר האינטרנט הרשמי של .kw הרשות הרגולטורית לתקשורת וטכנולוגיית מידע רשמים מוכרים מידע על .kw ערך זה הוא קצרמר בנושא סיומות אינטרנט ובנושא כווית. אתם מוזמנים לתרום לוויקיפדיה ולהרחיב אותו.
.ec

‎.ec היא סיומת האינטרנט באקוודור. ההרשמות נעשות ישירות ברמה השנייה או ברמה השלישית מתחת לשמות אלה: EC שימוש כללי. COM. EC שימוש מסחרי. .INFO.EC מידע כללי. .NET.EC ספקי שירותי אינטרנט. .FIN.EC מוסדות ושירותים פיננסיים. .MED.EC גופים רפואיים ובריאותיים. .MED.EC אנשי מקצוע כמו עורכי דין, אדריכלים, רואי חשבון וכו'. org. EC עמותות וגופים ללא מטרות רווח. EDU. EC גופים חינוכיים. GOB. EC ממשלת אקוודור, מאז יולי 2010. . GOV. EC שימש בעבר על ידי ממשלת אקוודור; הוחלף על ידי GOB. EC בשנת 2010. .MED.EC צבא אקוודור. בנובמבר 2016, אחד מתחומי המראה של Archive.is, "archive.ec", לא פעל במשך 8 ימים רצופים עקב באג תוכנה ברישום .ec. מדיה וקבצים בנושא .ec בוויקישיתוף אתר האינטרנט הרשמי של .ec רשם .ec NIC. EC מרכז המידע ברשת מידע אודות .ec, באתר IANA "Archive.is blog — """ Estimada/o cliente, Debido a un error..." Archive.is blog. נבדק ב-14 באפריל 2018. {{cite web}}: (עזרה) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.do

‎.do היא סיומת האינטרנט ברפובליקה הדומיניקנית. סיומת האינטרנט זמינה מאז 1991. .do: שימוש כללי art.do: מוסדות לאמנויות com.do: ארגונים מסחריים edu.do: מוסדות אקדמיים gob.do / gov.do: מוסדות ממשלתיים mil.do: מוסדות צבאיים net.do: ספקי שירותי אינטרנט org.do: מוסדות לא ממשלתיים sld.do: מוסדות בריאות מדיה וקבצים בנושא .do בוויקישיתוף אתר האינטרנט הרשמי של .do מידע אודות .do תחומים ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
אזור התעשייה אבשלום

אזור התעשייה אבשלום הוא אזור תעשייה בחבל שלום שבמועצה אזורית אשכול. תכנון הקמת אזור התעשייה החלו בקיץ 2004 כתוצאה מהחלטה של שר התעשייה, המסחר והתעסוקה, אהוד אולמרט ובתמיכת מינהל מקרקעי ישראל. במקביל להקמת תשתיות בעלות של כמיליון וחצי שקל, חכירת המפעלים החלה בשנת 2007, והמפעלים עצמם החלו לפעול בשנת 2012. באזור התעשייה עובדים כמאות פועלים בשטח של כ-200 דונם, בשלל מפעלים הכוללים ייצור בטון ומזון, וכן סופר. אזור התעשייה מנוהל על ידי החברה הכלכלית של המועצה האזורית ומוגדר כאזור עדיפות לאומית. גדי גולן, ‏המינהל יוציא מכרז לפיתוח התשתיות באיזור התעשייה "אבשלום" בחבל שלום, באתר גלובס, 15 ביולי 2004 מתן צורי, שנתיים אחרי צוק איתן: התאוששות כלכלית באשכול, באתר ynet, 23 ביוני 2016 אזור התעשייה אבשלום בחבל שלום יוצא לדרך, באתר אימגו מגזין מאמרים (באנגלית) אזור תעשייה אבשלום, באתר מידע על איזורי תעשייה החברה הכלכלית, באתר eshkol.info
.pm

‎.pm היא סיומת האינטרנט בסן-פייר ומיקלון. סיומת זו מנוהלת על ידי AFNIC הצרפתי ושירותי הרישום נפתחו ב־6 בדצמבר 2011. לשכת ראש ממשלת אוסטרליה רשמה כתובת URL מקוצרת בשם aus.pm לדף הפרופיל של ראש הממשלה הנוכחי. לאחר 1 בינואר 2021, תושבי בריטניה לא יוכלו לרשום תחומי PM חדשים. עם זאת, AFNIC הצהירה כי כל התחומים שנרשמו לפני 31 בדצמבר 2020 על ידי בריטים לא יבוצעו. בריטים רבים הרושמים דומיינים חדשים עקפו את מגבלות הרישום החדשות באמצעות שרת דומיין המוצע על ידי רשם דומיינים אירופי, בדרך כלל בתשלום. מדיה וקבצים בנושא .pm בוויקישיתוף אתר האינטרנט הרשמי של .pm (בצרפתית) מידע אודות .pm, באתר IANA אתר מידע .pm Neylon, Michele (2020-05-27). "Brexit Will Impact .EU and .FR Domains". Hosting & Domains News (באנגלית בריטית). נבדק ב-2020-12-31. ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
גרינוורק

גרינוורק (בעבר יורופארק) הוא פארק היי-טק בקיבוץ יקום שבשרון. תכנון הפארק בוצע בשנים 1999–2001. הפארק מורכב מחמישה מבנים הכוללים שטח של כ-66 אלף מטרים רבועים המאכלסים חברות כגון "דלק" חברת הדלק הישראלית, דור אלון, פז, HOT וברודקום. עד שנת 2003 הפארק אכלס אך ורק מפעלים בבעלות הקיבוץ. בשנים אלו החלו לפעול בפארק גם מפעלים בבעלות חיצונית, מה שהוביל את עיריית הרצליה לעתור לבית המשפט העליון כנגד התהליך. טענות העירייה היו כי שימוש "זר" בפארק התעשייה אינו תואם את התב"ע ומבריח מהעיר מקומות תעסוקה. באוגוסט 2004 דחה בית המשפט את עתירת העירייה ואיפשר פעילות חיצונית בפארק. בעבר הפארק היה בבעלות משותפת של יקום ושל איש העסקים אליעזר פישמן, עד שבנובמבר 2019 חלקו של פישמן נמכר לקרן JTLV בעלות של כ-250 מיליון שקלים. בשנת 2022 עבר הפארק מיתוג מחדש, ושמו שונה ל"גרינוורק". אתר האינטרנט הרשמי של גרינוורק צלי גרינברג, כלל ביטוח חוברת ל־JTLV2 ברכישת חצי מפארק תעשייה, באתר כלכליסט, ‏2020-03-24 "ביהמ"ש העליון מאפשר המשך אכלוסו של פארק התעשייה יורו-פארק". TheMarker. נבדק ב-2021-02-01. ניסים, גל (2004-08-04). "מפעלים מחוץ לקיבוץ יקום הורשו לפעול ב-"יורו-פארק"". Globes. נבדק ב-2021-02-01. שלו, שי (2019-11-18). "קרן JTLV של עמיר בירם תרכוש 50% מיורופארק ביקום בכ-250 מיליון ש'". Globes. נבדק ב-2021-02-01.
ז'אק פילס

רנה ז'אק דוקוס (בצרפתית: Jacques Pills;‏ 7 בינואר 1906 – 12 בספטמבר 1970), ידוע בשם הבמה שלו ז'אק פיליפ, היה זמר ושחקן צרפתי. בשנות ה-30 של המאה ה-20 פילס הופיע לעיתים קרובות לצד ז'ורז' טבט. פילס היה הנציג המונגאסקי הראשון באירוויזיון. בין השנים 1932–1953, פילס שיחק במספר סרטים בצרפתית. בשנת 1959, רשות השידור המונגאסקית הכריזה כי פילס נבחר לייצג את מונקו בהופעת בכורתה באירוויזיון. לאחר מכן פורסם כי פילס יבצע את השיר "Mon ami Pierrot" על בימת התחרות. ב-11 במרץ 1959, פילס הופיע על בימת התחרות. פילס שובץ רביעי בסדר ההופעות, לפני הולנד ואחרי איטליה. לאחר ההצבעה, מונקו זכתה במקום ה-11 והאחרון עם נקודה אחת מאוסטריה. זו הייתה הפעם הראשונה בה מדינה מגיעה למקום האחרון בפעם הראשונה בה היא נוטלת חלק בתחרות. בשנת 1939, פילס נישא ללוסיאן בויר. הזוג התגרש בשנת 1951. ב-20 בספטמבר 1952, פילב נישא לזמרת אדית פיאף וחגיגות נערכו בבר"באלאז'ו" הידוע. השניים התגרשו בשנת 1957. פילס היה אביה של זוכת אירוויזיון 1960 ז'קלין בואייה. 1932:‏ "A Gentleman of the Ring" 1933:‏ "Mademoiselle Josette, My Woman" 1934:‏ "Princesse Czardas" 1936:‏ "Prends la route" 1936:‏ "Toi, c'est moi" 1942:‏ "Pension Jonas" 1945:‏ "Marie la Misere" 1945:‏ "Alone in the Night" 1949:‏ "Une femme par jour" 1953:‏ "Boum sur Paris" מדיה וקבצים בנושא ז'אק פילס בוויקישיתוף ז'אק פילס, במסד הנתונים הקולנועיים IMDb (באנגלית) ז'אק פילס, במסד הנתונים הקולנועיים KinoPoisk (ברוסית) ז'אק פילס, באתר אפל מיוזיק (באנגלית) ז'אק פילס, באתר ספוטיפיי ז'אק פילס, באתר Last.fm (באנגלית) ז'אק פילס, באתר AllMusic (באנגלית) ז'אק פילס, באתר MusicBrainz (באנגלית) ז'אק פילס, באתר דיזר ז'אק פילס, באתר Yandex.Music (ברוסית) ז'אק פילס, באתר Discogs (באנגלית) ז'אק פילס, באתר Genius ז'אק פילס, באתר SecondHandSongs ז'אק פילס, באתר טיידל (באנגלית) Eurovision Song Contest 1959 Eurovision 1959 Results: Voting & Points
המפענחת (סדרת טלוויזיה רוסית)

המפענחת (ברוסית: Ище́йка) היא סדרת טלוויזיה בלשית רוסית, עיבוד רוסי לסדרת הטלוויזיה האמריקאית באותו שם מהשנים 2005–2012. העונה הראשונה של הסדרה עלתה לראשונה בערוץ הראשון ב-16 במאי 2016, העונה השנייה ב-16 באפריל 2018, והעונה השלישית ב-3 בספטמבר 2018. את שלוש העונות הראשונות ביים דמיטרי ברוסניקין, ואילו העונה השלישית הייתה עבודת הבימוי האחרונה שלו לפני מותו. ב-14 בפברואר 2019, בפורום ההשקעות הרוסי בסוצ'י הוכרז רשמית כי צילומי העונה הרביעית והחמישית יחלו במחוז קרסנודאר. הצילומים לעונה הרביעית החלו ביוני 2019, העונה החמישית בדצמבר 2019, כאשר לצוות ההפקה צורף אנדריי גולובקוב, מסדרת הטלוויזיה "קבוצת הנוער". הצילומים לעונה הששית החלו ב-30 באוקטובר 2020. העונה החמישית שודרה בערוץ הראשון ב-18 בינואר 2021. החוקרת המוסקבאית סגן אלוף במשטרה אלכסנדרה איוואנובנה קושניר מועברת ממוסקבה למשרה חדשה בעיירה הקטנה דיבנומרסק בים השחור, לתפקיד ראש המחלקה לחקירות פליליות. המפקח הממונה על אלכסנדרה הוא בן כיתתה ומאהבה לשעבר, אלוף המשטרה פאבל אנדרייביץ' מישין, שמינויו הוא בגדר הפתעה גדולה. עובדי המחלקה החדשה של קושניר מתייחסים אליה בעוינות ומכנים אותה "המפענחת" בשל החשיבה הלוגית הלא-שגרתית שלה, שבזכות שיטות החקירה שלה מביאות למחלקה את התוצאות הנדרשות. אלכסנדרה איוואנובנה משיגה וידויים מצד חשודים בשיטות יוצאות דופן למדי, כאילו בקלות, בשובבות, ולעיתים מאנשים אחרים, ובכך משיגה את המידע הדרוש, המאפשר לה לפתור במהירות ובהצלחה פשעים מורכבים ומסובכים. 2018 – מועמדות לפרס TEFI‏. 2019 – זוכת פרס התאחדות מפיקי הקולנוע והטלוויזיה לשנת 2018 במועמדות "סדרת הטלוויזיה הטובה ביותר (יותר מ-24 פרקים)". 2019 – סרט הטלוויזיה הבלשי של השנה" בפסטיבל הבינלאומי של סרטי בלשים ותוכניות טלוויזיה על אכיפת החוק "DetectiveFEST", שנערך במוסקבה. 2019 – אנה בנשצ'יקובה, השחקנית המובילה, זוכה בפרס "על הופעה כריזמטית של תפקיד חיובי בסרט" בפסטיבל "DetectiveFEST". "המפענחת", במסד הנתונים הקולנועיים IMDb (באנגלית) "המפענחת", במסד הנתונים הקולנועיים KinoPoisk (ברוסית) עמוד העונה הראשונה של הסדרה, באתר חברת Star Media "«Ищейка» возвращается на телеэкраны: Star Media приступает к съемкам новых сезонов" (ברוסית). www.proficinema.ru. נבדק ב-2020-03-31. "Ведущие кинопродюсеры страны приняли участие в сочинском инвестиционном форуме". www.rusproducers.com. נבדק ב-2020-03-31. "В России адаптируют британский сериал "Лжец"" (ברוסית). Российская газета. נבדק ב-2020-03-31. Продолжению быть! Star Media приступила к съемкам шестого сезона сериала «Ищейка» // Star Media, 3.11.2020 "Телевизионная многосерийная комедия/Ситком | Тэфи". tefitv.ru. נבדק ב-2020-03-31. Подведены итоги VII премии АПКиТ по итогам 2018 года. Официальный сайт Ассоциации продюсеров кино и телевидения (АПКиТ) // rusproducers.com (27 марта 2019 года) Лауреаты Премии АПКиТ — 2019. Официальный сайт Ассоциации продюсеров кино и телевидения (АПКиТ) // rusproducers.com (27.03.2019) "Сериал «Ищейка 3» стал лауреатом фестиваля DetectiveFEST" (ברוסית). www.proficinema.ru. נבדק ב-2020-03-31.
הדיוויזיה ה-199 (האימפריה הגרמנית)

הדיוויזיה ה-199 (בגרמנית: 199. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-21 באוגוסט 1916 בחזית המזרחית ולחמה במהלך מתקפת ברוסילוב. באוקטובר 1916 עברה הדיוויזיה לחזית המערבית, שם לחמה באפריל 1917 בקרב אראס ומיוני עד דצמבר 1917 היא לחמה בקרב איפר השלישי. באביב 1918 לחמה הדיוויזיה במתקפת האביב, ולאחר מכן לחמה הדיוויזיה במתקפת מאה הימים. לאחר המלחמה חזרה הדיוויזיה לגרמניה, ובינואר 1919 פורקה הדיוויזיה. וילהלם פון פוטקאמר (21 באוגוסט 1916–ינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
מלודי גרנד פרי

מלודי גרנד פרי (באנגלית: Melodi Grand Prix; מוכר גם כגרנד פרי ו-MGP) היא תחרות מוזיקה שנתית הנערכת בנורווגיה, והיא מאורגנת על ידי רשות השידור הנורווגית (NRK). הנציגות הנורווגית לאירוויזיון נבחרת באמצעות תחרות המלודי גרנד פרי. הפסטיבל משודר ברצף מאז שנת 1960, שנת הצטרפותה של נורווגיה לתחרות האירוויזיון. מהפסטיבל נבחרו שלושת הזוכים היחידים של נורווגיה באירוויזיון, בוביסוקס!, סיקרט גארדן ואלכסנדר ריבאק. רוב השירים המשתתפים בתחרות נכנסים למצעד הסינגלים השבועי הנורווגי ואף גם למצעד השנתי. נורווגיה הצטרפה לאירוויזיון במהדורתו הרביעית בשנת 1960. המלודי גרנד פרי הראשון נערך ב-20 בפברואר 1960, באוסלו, בירת נורווגיה. הזוכה בתחרות הייתה נורה ברוקסטדט עם השיר "Voi Voi", אשר זכה במקום הרביעי באירוויזיון 1960. ברוקסטדט נשלחה פעם נוספת לאירוויזיון לאחר שניצחה עם השיר "Sommer i Palma". בשנת 1970 התחרות לא התקיימה בשל פרישתה של נורווגיה מאירוויזיון 1970. בשנת 1991, התחרות בוטלה פעם נוספת עקב אי-היענות מזמרי המדינה להשתתף בתחרות. באותה השנה, הנציג והשיר הנורווגי נבחרו על ידי ועדה פנימית. עקב מיקומה הנמוך של נורווגיה באירוויזיון 2001, היא לא הורשתה להשתתף באירוויזיון 2002, לכן התחרות המקומית לא נערכה. בשנת 2020, אולריקה בראנדסטורפ זכתה בתחרות עם השיר "Attention", ונבחרה לייצג את נורווגיה באירוויזיון 2020. ב-18 במרץ 2020, איגוד השידור האירופי הכריז כי בעקבות מגפת הקורונה, תחרות האירוויזיון לשנת 2020 בוטלה. כפשרה, בראנדסטורפ הועלתה אוטומטית לגמר במלודי גרנד פרי 2021. ערך מורחב – נורווגיה באירוויזיון כל זוכי המלודי גרנד פרי ייצגו את נורווגיה באירוויזיון. נורווגיה זכתה שלוש פעמים באירוויזיון, ב-1985, 1995 וב-2009. עם זאת, נורווגיה הגיעה למקום האחרון 11 פעמים, יותר מכל מדינה אחרת. הטבלה הבאה מסכמת את השירים הנורווגים שהגיעו לאחד מחמשת המקומות הראשונים באירוויזיון: מדיה וקבצים בנושא מלודי גרנד פרי בוויקישיתוף אתר האינטרנט הרשמי של מלודי גרנד פרי (בנורווגית) מלודי גרנד פרי, ברשת החברתית אקס (טוויטר) מלודי גרנד פרי, ברשת החברתית אינסטגרם "Norwegian Music Charts - Hold On Be Strong". Norwegiancharts.com. Kennedy O'Connor, John (2007). The Eurovision Song Contest: The Official History. UK: Carlton Books. pp. 40–43. ISBN 978-1-84442-994-3. בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
רחל פלדחי ברנר

רחל פלדחי ברנר (2 ביולי 1946 – 4 בפברואר 2021) הייתה חוקרת ספרות, פרופסור מן המניין במחלקה לשפה וספרות עברית באוניברסיטת ויסקונסין–מדיסון. פלדחי ברנר נולדה ב זאבז'ה שבדרום פולין למיכאל והלנה פלדחי ועלתה לישראל עם משפחתה בשנת 1956. גדלה ברמת אביב, סיימה תואר ראשון בספרות אנגלית באוניברסיטת תל אביב (1968), ותואר שני באוניברסיטה העברית בירושלים (1976). את הדוקטורט קיבלה במחלקה לאנגלית באוניברסיטת יורק בטורונטו בשנת 1986 על מחקרה אודות הסופר היהודי-קנדי מרדכי ריצ'לר. עבודה זו אף פורסמה מאוחר יותר כספר שיצא לאור בשנת 1989. בשנת 1992 הצטרפה לסגל המחלקה לשפה וספרות עברית באוניברסיטת וינסקונסין, שם לימדה עד יומה האחרון. בין השנים 2004 ל־2007 כיהנה כראש המחלקה. בנוסף הייתה חברה פעילה במרכז ללימודי יהדות, במרכז ללימודי המזרח התיכון ובמרכז ללימודי רוסיה, מזרח אירופה ומרכז אסיה של אוניבריסטת וינסקונסין. רחל פלדחי ברנר פרסמה עשרות מאמרים בכל תחומי מחקרה וזכתה לפרסים רבים. הייתה חברה במערכות כתבי-עת ובמסגרות בין-לאומיות לחקר הספרות עברית. בשנים 2007–2009 כיהנה כנשיאת האגודה ללימודי ישראל. נפטרה ב-4 בפברואר 2021 ונקברה בוושינגטון. Assimilation and Assertion: The Response to the Holocaust in Mordecai Bichler's Writing, New York, P. Lang, 1989 A. M. Klein. the Father of Canadian Jewish Literature: Essays in Poetics of Humanistic Passion, Lewiston, NY. Edwin Mellon Press, 1990 Writing as Resistance: Four Women Confronting the Holocaust: Edith Stein, Simon Weil, Anne Frank, Etty Hillesum Lewiston, University Park. Pa, Pennsylvania State University Press, 1997 Intextricably Bonded: Israel Arab and Jewish Writers Re-Visioning Culture, Madiso, Wisc., University of Wisconsin Press, 2003 החופש ליצור: האמנית והעולם ביצירתה של רות אלמוג, הוצאת הקיבוץ המאוחד, 2008 The Ethics of Witnessing: The Holocaust in Polish Writers' Diaries fro Warsaw, 1939-1945, Evanston. Illinois, Northwestern University Press, 2014 Lang, B., Review of Rachel Feldhay Brenner Writing as Resistance: Four Women Confronting the Holocaust, AJS Review, Vol. 24 (1999), pp. 156-160 רחל פלדחי ברנר, ב"לקסיקון הספרות העברית החדשה" רחל פלדחי ברנר, ברשת החברתית Goodreads
פריאמוס

פריאמוס (יוונית: Πρίαμος) הוא דמות במיתולוגיה היוונית, מלכה האחרון של טרויה. פריאמוס שלט בטרויה 43 שנים, מאז שנהרג אביו לאומדון. פריאמוס נאלץ לקבל החלטות שגויות רבות, שהאחרונה בהן הכנסת הסוס הטרויאני לתוך טרויה שהביא לנפילתה. לפריאמוס היו תשע נשים, שהמועדפת עליו בהן הייתה הקובה אימם של הקטור ופאריס. הוא היה אב ל-150 ילדים, מתוכם כ-50 בנים שרובם נהרגו במלחמת טרויה ו-100 בנות שהידועה בהן הייתה קסנדרה הנביאה. לאחר נפילתו של הקטור, בכור בניו של פריאמוס, בקרב עם אכילס ולקיחת גופתו למחנה היווני, התגנב פריאמוס בחשאי למחנה היווני והתחנן בפני אכילס שיחזיר לו את גופת בנו. אכילס ריחם על פריאמוס ונתן לו את גופת הקטור תוך כדי שהוא מציין שהקטור היה היריב הכי ראוי שלחם בו. בעת כיבוש טרויה, נאופטולמוס, בנו של אכילס, כרת את ראשו של פריאמוס, שהיה אז ישיש בן 83, והרג אותו מול מזבח זאוס. האסטרואיד 884 Priamus (אנ') שהתגלה על ידי מקס וולף נקרא על שמו. מדיה וקבצים בנושא פריאמוס בוויקישיתוף פריאמוס, באתר אנציקלופדיה בריטניקה (באנגלית)
משרד ההגנה (גרמניה)

משרד ההגנה (בגרמנית: Das Bundesministerium der Verteidigung, בקיצור: BMVg, עד שנת 1972 נקרא בשם BMVtg) היא רשות פדרלית עליונה של הרפובליקה הפדרלית של גרמניה, שהוקמה ב־7 ביוני 1955 (בשנת 1990 עם איחוד גרמניה מחדש). בתוך הממשלה הפדרלית, משרד ההגנה הוא המחלקה המומחית להגנה צבאית וכל הנושאים של הבונדסוור. זוהי הסמכות הצבאית הגבוהה ביותר עבור הכוחות המזוינים וסמכות השירות הגבוהה ביותר עבור ממשל הבונדסוור. המטה העיקרי של משרד ההגנה ממוקם בבון עם משרד משני בברלין שהוקם בשנת 1993. נכון לשנת 2021, המשרד מונה סה"כ כ־3,730 עובדים, מתוכם 3,230 עובדים בבון ואילו כ־500 עובדים בברלין. על פי סעיף 65 א' לחוקה הגרמנית, שר ההגנה הפדרלי הוא המפקד הראשי של הכוחות המזוינים של גרמניה (בונדסוור), עם כ־265,019 חיילים ואזרחים פעילים. מפקדת הצבא היא שרת ההגנה הגרמנית כריסטינה למברכט. בעתות חירום, הקנצלר מקבל לידיו את הפיקוד על הבונדסוור. תקציב הביטחון, נכון לשנת 2022, עומד על כ 60 מיליארד אירו. ההוצאה בתקציב הביטחון (סעיף 14 לתקציב הפדרלי) מחולקת לארבע קטגוריות בסיסיות: הוצאות תפעול, חוזי תפעול לפיתוח נוסף של הצבא, הוצאות השקעה והוצאות אספקה. (*החל מ-2022 תקציב הבונדסוור יהיה 100 מיליארד יורו). ב־1 באפריל 2012 משרד ההגנה הפדרלי שינה את ארגונו למבנה הכללי הבא: המשרד מחולק לעשר מחלקות, הממוקמות במטה הראשי בבון, כמו גם בברלין. המחלקה למדיניות (Pol) מחלקת הציוד (A) מחלקת טכנולוגיית הסייבר/מידע (CIT) מחלקת התכנון (Plg) מחלקת הכוחות המזוינים (FuSK) מחלקת האסטרטגיה והתפעול (SE) המחלקה לתקציב ושליטה (HC) המחלקה למשפטים (R) מחלקת משאבי אנוש (P) המחלקה לתשתיות, הגנת הסביבה ושירותים (IUD) הפיקוד המבצעי של הבונדסוור (EinsFüKdoBw), שווילווסי האקדמיה לפיקוד ומנהיגות (FüAkBw), המבורג משרד התעופה של הבונדסוור (LufABw), קלן המשרד לתכנון ומדיניות (PlgABw), ברלין וטאופקירכן המרכז למנהיגות פנימית (ZInFü), קובלנץ ובסטראוסברג השירות לסיכול ריגול צבאי (MAD), קלן בראש המשרד עומד שר ההגנה הפדרלי (בגרמנית: Bundesminister der Verteidigung), החבר בקבינט של הממשל הפדרלי וכן המפקד העליון של הכוחות המזוינים בימי שלום, אך עם הכרזת מלחמה או מצב חירום, סמכות הפיקוד על הכוחות המזוינים עוברת לידי הקנצלר הפדרלי. מדיה וקבצים בנושא משרד ההגנה בוויקישיתוף אתר האינטרנט הרשמי של משרד ההגנה (בגרמנית) אתר האינטרנט הרשמי של משרד ההגנה (באנגלית) משרד ההגנה, ברשת החברתית אקס (טוויטר) משרד ההגנה, ברשת החברתית אינסטגרם משרד ההגנה, ברשת החברתית LinkedIn The Minister of Defence, www.bmvg.de (באנגלית)